b'\n_START_ARTICLE_\nBorensberg\n_START_PARAGRAPH_\nBorensberg er en by i Motala kommune i \xc3\x96sterg\xc3\xb6tlands l\xc3\xa4n i \xc3\x96sterg\xc3\xb6tland i Sverige. I 2010 havde byen 2.886 indbyggere . ._NEWLINE_Borensberg ligger cirka 15 kilometer \xc3\xb8st for Motala ved G\xc3\xb6ta kanal, n\xc3\xa6r s\xc3\xb8en Boren. Borensberg er en industriby hvor der blandt andet produceres plastprodukter. Et \xc3\xa6ldre navn p\xc3\xa5 Borensberg er Husbyfj\xc3\xb6l.\n_START_SECTION_\nG\xc3\xb6ta kanal og Motala str\xc3\xb6m\n_START_PARAGRAPH_\nB\xc3\xa5de Motala str\xc3\xb6m og G\xc3\xb6ta kanal g\xc3\xa5r gennem byen fra s\xc3\xb8en Boren, som Borensberg ligger ved. Over str\xc3\xb6mmen g\xc3\xa5r den statelige stenbro fra 1797. G\xc3\xb6ta kanal ved Borensberg blev \xc3\xa5bnet i 1825 da str\xc3\xa6kningen V\xc3\xa4ttern - Roxen blev taget i brug. Tre \xc3\xa5r tidligere var v\xc3\xa4stg\xc3\xb6tadelen af G\xc3\xb6ta kanal f\xc3\xa6rdigbygget. Slusen ved G\xc3\xb6ta kanal er den eneste p\xc3\xa5 \xc3\xb6stg\xc3\xb6tasiden som stadig betjenes med h\xc3\xa5ndkraft._NEWLINE_I Borensberg l\xc3\xa5 tidligere Sveriges Urmagerforbunds Skole, hvor man uddannede urmagere. Nu er skolen solgt, og ombygget til lejligheder._NEWLINE_I 2007 fejrede Borensberg 700-\xc3\xa5rs jubil\xc3\xa6um.'